open-index/open-wikipedia-markdown huggingface dataset:
Βομβάρδα (κανόνι)

thumb|Βομβάρδα του Τάγματος του Αγίου Ιωάννη της Ιερουσαλήμ, Ρόδος, 1480&ndash;1500.
Η **βομβάρδα** είναι ιστορικό είδος εμπροσθόγεμου κανονιού για τη βολή λίγων πέτρινων σφαιρών μεγάλου διαμετρήματος. Χρησιμοποιήθηκε στις πολιορκίες τον καιρό του Μεσαίωνα. Η αρχαιότερη γραπτή αναφορά γίνεται σε ένα γαλλικό κείμενο του 1380. Το όνομά του προέρχεται από το ελληνικό *βόμβος*, ενώ ο όρος βομβαρδισμός επικράτησε μέχρι σήμερα από το όπλο αυτό.

## Περιγραφή
Είχε σχετικά μικρό μήκος και μεγάλο διάτρημα. Το γέμισμα γινόταν από μπροστά, ενώ τα βλήματα ήταν σφαιρικά, λίθινα, ή μεταλλικά, γεμάτα εύφλεκτο ή φλεγόμενο υλικό, ή υγρό πυρ. Μεγάλη βομβάρδα είναι το κανόνι Mons Meg, που κατασκευάστηκε το 1449 από τον βασιλιά Ιάκωβο Β΄ της Σκωτίας, και χρησιμοποιήθηκε για την καταστροφή οχυρών κάστρων. Μια άλλη περίφημη βομβάρδα ήταν το οθωμανικό Κανόνι των Δαρδανελίων, κατασκευής του 1464.

## Βιβλιογραφία
* 
* 
* 

Βομβαρδα
Κατηγορία:Πυροβολικό
Μολυβδοφυλλίτης

Με τη διεθνή ονομασία **μολυβδοφυλλίτης** αναφέρεται ένα ένυδρο πυριτικό ορυκτό του μολύβδου  και του μαγνησίου με γενικό χημικό τύπο (Pb,Mg)2SiO4 H2O

Ο Μολυβδοφυλλίτης απαντάται σε διάφορους χρωματισμούς ως λευκό (άχρωμο), ή γκρί, ή ανοικτό πράσινο. Παρουσιάζει λάμψη μαργαριτώδη, με πυκνότητα 4,652 g / cm3 και σκληρότητα (Mohs):3 έως 4.  Γενικά ως ορυκτό ανήκει στην ομάδα των πυριτικών του μολύβδου. Κρυσταλλώνεται στο μονοκλινές εξαγωνικό σύστημα. Βασικά στοιχεία του ορυκτού είναι ο άνθρακας, το υδρογόνο, το οξυγόνο, το πυρίτιο, ο μόλυβδος και το μαγνήσιο, ενώ άλλα στοιχεία που μπορεί ν΄ αποτελέσουν διάφορες προσμίξεις του είναι κυρίως το νάτριο το κάλιο και το αργίλιο. 

Ο μολυβδοφυλλίτης ανακαλύφθηκε το 1901. Εντοπίσθηκε και εξάγεται από ορυχεία της Σουηδίας, της Αγγλίας (στην Ευρώπη) και της Ναμίμπιας στην Αφρική. 
Ετυμολογικά η ονομασία του προέρχεται από τις ελληνικές λέξεις μόλυβδος + φύλλο, ή φύλλωμα.

## Πηγές
* Εγκυκλοπαίδεια *Πάπυρος Larousse Britannica*, τόμ. 42, σελ. 301

Κατηγορία:Ανθρακικά ορυκτά
Κατηγορία:Ορυκτά του μολύβδου
Κατηγορία:Ορυκτά του μαγνησίου
Κατηγορία:Ορυκτά του πυριτίου
Αλεξάντερ Κόλμπε

Ο **Αλεξάντερ Κόλμπε** (ή Αλέξανδρος Κόλμπε) υπήρξε Γερμανός φιλέλληνας στρατιωτικός.
## Βιογραφία
Γεννήθηκε στο Βερολίνο και έγινε αξιωματικός του Πρωσσικού στρατού. Διακρίθηκε στις μάχες κατά των Γάλλων στην Δρέσδη και Βατερλώ.

Κατέβηκε στην Ελλάδα το 1821 και αποβιβάστηκε στο Μεσολόγγι ως αντιπρόσωπος των φιλελληνικών κομιτάτων των Γερμανών. Κατατάχθηκε στο σώμα Φιλελλήνων ως υπολοχαγός. Πήρε μέρος στις πολιορκίες του Ναυπλίου και Παλαμηδίου, στην εκστρατεία του Νικήτα κατά του Δερβίς πασά και στην μάχη της Αράχωβας. Μετά τον θάνατο του Βύρωνα διορίστηκε λοχαγός του επιτελείου στην εκστρατεία κατά του Ομέρ Βρυώνη στην πεδιάδα της Λιγοβίτσας και διατήρησε την θέση αυτή μέχρι τη 1 Αυγούστου 1824, όταν διορίστηκε υποφρούραρχος Μεσολογγίου. Επί Καποδίστρια χρησιμοποιήθηκε σε διάφορες διοικητικές θέσεις επιμελητή του στρατού και αρχιεπιμελητή του ναυτικού.

Απεβίωσε το 1860 στον Πόρο και τιμήθηκε για τις υπηρεσίες του στο έθνος.

## Πηγές
* 

Κατηγορία:Γερμανοί φιλέλληνες
Κάριανη Καβάλας

Η **Κάριανη** είναι χωριό του Δήμου Παγγαίου του Νομού Καβάλας. Σύμφωνα με την απογραφή του 2021 είχε 533 μόνιμους κατοίκους. Απέχει 33 χιλιόμετρα από την Ασπροβάλτα, 56 χιλιόμετρα από την Καβάλα, 65 χιλιόμετρα από τη Δράμα και 71 χιλιόμετρα από τις Σέρρες.

## Ιστορικά στοιχεία

Περίπου τρία χιλιόμετρα ανατολικά της Κάριανης, στο λόφο «Γαϊδουρόκαστρο», σώζονται ερείπια αρχαίας πόλης, η οποία ταυτίζεται με την αρχαία **Φάγρη**, αποικία των Θασίων. Η πόλη είχε ιδρυθεί τον 7ο π.Χ. αιώνα και το 356 π.Χ. καταστράφηκε από τον Φίλιππο. Φαίνεται όμως ότι ξαναχτίστηκε, γιατί οι αρχαίες πηγές μας πληροφορούν πως σε αυτήν είχε καταφύγει ο βασιλιάς Περσέας μετά τη μάχη της Πύδνας. Σύμφωνα με τη μαρτυρία του Στράβωνα, η πόλη επιβίωσε και κατά τη ρωμαϊκή εποχή.

## Πολιτιστικός Σύλογος
Ο Πολιτιστικός Σύλλογος Κάριανης διατηρεί χορευτικά τμήματα και τράπεζα αίματος.

## Αξιοθέατα
thumb|250px|Το Παλιόκαστρο Κάριανης
Στο κέντρο του οικισμού κοσμεί ένας παραδοσιακός Μύλος, μία ωραία πέτρινη πλατεία και ένα λαογραφικό μουσείο. Στη θέση «Παλιόκαστρο», 1,5 χιλιόμετρο βορειοδυτικά της Καριανής και στο μέσο της απόστασης Ορφανίου-Καριανής, έχει βρεθεί προϊστορικός οικισμός και ερείπια μεταβυζαντινού φρουρίου.

## Πληθυσμός

## Προσωπικότητες

* Φίλιππος Αναστασιάδης, Έλληνας πολιτικός, Δήμαρχος Παγγαίου

## Παραπομπές


Κατηγορία:Περιφέρεια Ανατολικής Μακεδονίας και Θράκης
Κατηγορία:Χωριά της περιφερειακής ενότητας Καβάλας
Κατηγορία:Δήμος Παγγαίου
Μακτρισμός

Ο **Μακτρισμός** είναι ένας Αρχαίος Ελληνικός  χορός που χορευόταν από γυναίκες.

Ο μακτρισμός περιγράφεται ως μια σειρά από ένα είδος γελοίων ή κωμικών χορών. Το στριφογύρισμα των ισχίων ήταν το χαρακτηριστικό του συγκεκριμένου χορού, ενώ χορεύονταν κυρίως από γυναίκες.
Ο μακτρισμός είναι η νεότερη ονομασία του χορού "Απόκινος", αλλά αναφέρονται σαν δύο διαφορετικοί χοροί.

## Δείτε επίσης
* Απόκινος

## Πηγές
* Πάνθεον - Αρχαιογνωστικός Οδηγός, Μακτρισμός

Κατηγορία:Αρχαίοι ελληνικοί χοροί
Μητροπολίτης Ζακύνθου Διονύσιος Δ΄

Ο **Μητροπολίτης Ζακύνθου Διονύσιος Δ΄** (κατά κόσμον *Δημήτριος Σιφναίος*, Αθήνα, 14 Δεκεμβρίου 1954) είναι Έλληνας κληρικός της Ορθόδοξης Εκκλησίας, επίσκοπος της Εκκλησίας της Ελλάδος και Μητροπολίτης Ζακύνθου από το 2011.

## Βιογραφικά στοιχεία
Γεννήθηκε στην Αθήνα το 1954. Φοίτησε στην Ριζάρειο Εκκλησιαστική Σχολή, από όπου αποφοίτησε το 1976. Έπειτα σπούδασε στην Πατμιάδα Σχολή, στην Ανωτέρα Εκκλησιαστική Ακαδημία Αθηνών και στην Θεολογική Σχολή Α.Π.Θ., από όπου έλαβε το πτυχίο του το 1983 ως αριστούχος.

Εκάρη μοναχός το 1977 από τον επίσκοπο Δωδώνης Επίσκοπο Δωδώνης Χρυσόστομο στην Ιερά Μονή Κοιμήσεως της Θεοτόκου Πεντέλης. Από τον ίδιο χειροτονήθηκε διάκονος το 1977, πρεσβύτερος το 1983 και έλαβε το οφφίκιο του αρχιμανδρίτη.

Από το 1983 έως το 1984 χρημάτισε ιεροκήρυκας της Ιεράς Μητρόπολης Λαγκαδά και ακολούθως της Ιεράς Μητρόπολης Καισαριανής, Βύρωνος και Υμηττού. Παράλληλα, έδρασε στους τομείς των αιρέσεων, της εξομολόγησης και της νεότητας.

Στις 10 Μαΐου 2010 εξελέγη, μετά από πρόταση του Αρχιεπισκόπου Αθηνών Ιερωνύμου Β΄, Επίσκοπος της πάλαι ποτέ Επισκοπής Φωτικής, βοηθός της Αρχιεπισκοπής Αθηνών. Χειροτονήθηκε από τον τότε Μητροπολίτη Ζακύνθου και Στροφάδων, Χρυσόστομο στον Ιερό Μητροπολιτικό Ναό Αγίου Νικολάου Καισαριανής στις 13 Μαΐου.

Στις 7 Οκτωβρίου 2011, εξελέγη από την Ιερά Σύνοδο της Εκκλησίας της Ελλάδος, Μητροπολίτης Ζακύνθου και Στροφάδων, ως διάδοχος του πνευματικού του πατέρα Χρυσοστόμου.

Στις 23 Ιουνίου 2021, έπεσε θύμα επίθεσης με καυστικό υγρό μαζί με άλλους μητροπολίτες στην Μονή Πετράκη, ενώ συμμετείχε σε συνεδρίαση συνοδικού δικαστηρίου.

## Εξωτερικοί σύνδεσμοι
*Ιστοσελίδα Μητρόπολης Ζακύνθου

Διονυσιος
Κατηγορία:Επίσκοποι Φωτικής
Κατηγορία:Απόφοιτοι της Θεολογικής Σχολής του Αριστοτελείου Πανεπιστημίου Θεσσαλονίκης
Κατηγορία:Επίσκοποι του 21ου αιώνα
Hallelujah (τραγούδι των Deep Purple)

**Hallelujah** είναι ο τίτλος του τραγουδιού του χαρντ ροκ συγκροτήματος Deep Purple, το οποίο κυκλοφόρησε στις 25 Ιουλίου του 1969 από την θυγατρική εταιρεία της "ΕΜΙ", "Harvest", γνωρίζοντας μικρή εμπορική επιτυχία.

## Σύνθεση και ηχογράφηση
Τον Ιούνιο του 1969, οι Deep Purple προσέλαβαν για τραγουδιστή του συγκροτήματος τον Ίαν Γκίλαν και για μπασίστα τον Ρότζερ Γκλόβερ, οι οποίοι προέρχονταν από το συγκρότημα Episode Six. Μετά την ηχογράφηση του κομματιού, το έστειλαν στον μουσικό παραγωγό Ντέρεκ Λόρενς με τη μορφή demo και την ονομασία "*Iam the Preacher*". Η μουσική του τραγουδιού θυμίζει τους πρώιμους και πιο ψυχεδελικούς Deep Purple αλλά τη διαφορά κάνουν τα έντονα φωνητικά του Γκίλαν. Μετά από χρόνια, ο Ντέρεκ Λώρενς ηχογράφησε μία εκδοχή του κομματιού με το δικό του συγκρότημα.

Η κυκλοφορία του σινγκλ προγραμματίστηκε να συμπέσει με την κυκλοφορία, στη Μεγάλη Βρετανία, του τρίτου και ομώνυμου δίσκου του συγκροτήματος "*[[Deep Purple (άλμπουμ)|Deep Purple]]*". Λόγω του ότι το μόνο καινούριο κομμάτι που είχαν ηχογραφήσει οι Deep Purple ήταν το "*Hallelujah*", η εταιρεία έβαλε στη δεύτερη πλευρά του σινγκλ 7" το κομμάτι "*April*", από τον ίδιο ομώνυμο δίσκο του συγκροτήματος, ο οποίος κυκλοφόρησε εκείνο το διάστημα στην άλλη πλευρά του Ατλαντικού με τον Ροντ Έβανς στα φωνητικά και τον Νικ Σίμπερ στο μπάσο, τους οποίους λίγο πριν είχαν αντικαταστήσει οι Γκίλαν και Γκλόβερ. Η εταιρεία χρησιμοποίησε μόνο το ορχηστρικό κομμάτι του τραγουδιού με σκοπό να αποφύγει να έχει δύο διαφορετικούς τραγουδιστές σε ένα σινγκλ.

Στις Ηνωμένες Πολιτείες το σινγκλ κυκλοφόρησε από την εταιρεία "*Tetragrammaton*", η οποία λίγο αργότερα χρεωκόπησε και τα δικαιώματα των καλλιτεχνών της πουλήθηκαν στην "Warner Bros.".

## Τραγούδια
# **Hallelujah** *(Blackmore, Gillan, Glover, Lord, Paice)* - 3:41
# **April (part 1)** *(Blackmore, Lord)* - 3:54

## Θέσεις τσαρτ

***Επίσημη κυκλοφορία: [[25 Ιουλίου]] [[1969]]***

## Τα μέλη των Deep Purple
Το **Hallelujah** ηχογραφήθηκε από τη δεύτερη σειρά μελών του συγκροτήματος. Τα μέλη της ήταν τα εξής:

* **[[Ίαν Γκίλαν]]** - *φωνητικά*
* **[[Ρίτσι Μπλάκμορ]]** - *κιθάρα*
* **[[Τζον Λορντ]]** - *πλήκτρα*
* **[[Ρότζερ Γκλόβερ]]** - *μπάσο*
* **[[Ίαν Πέις]]** - *τύμπανα*

## Παραπομπές

## Πηγές
* *The Deep Purple Singles A's and B's* CD Booklet, 10/1978

Κατηγορία:Τραγούδια των Deep Purple
Κατηγορία:Τραγούδια του 1969
Παγκόσμιο σκακιστικό πρωτάθλημα γυναικών

Το **Παγκόσμιο Σκακιστικό Πρωτάθλημα Γυναικών** (αγγλικά: *Women's World Chess Championship*, WWCC) διεξάγεται με σκοπό τον καθορισμό της παγκόσμιας πρωταθλήτριας γυναικών στο σκάκι. Όπως και το Παγκόσμιο Σκακιστικό Πρωτάθλημα, διοργανώτρια αρχή του πρωταθλήματος είναι η Διεθνής Σκακιστική Ομοσπονδία (FIDE).

Σε αντίθεση με τα περισσότερα αθλήματα που αναγνωρίζονται από τη Διεθνή Ολυμπιακή Επιτροπή, όπου οι διοργανώσεις είναι είτε "μικτές" (που τους περιλαμβάνει όλους) είτε χωρίζεται σε άνδρες και γυναίκες, στο σκάκι επιτρέπεται και στις γυναίκες να αγωνίζονται στην "ανοικτή κατηγορία (η οποία περιλαμβάνει και το Παγκόσμιο Σκακιστικό Πρωτάθλημα) υπάρχει επίσης ένα ξεχωριστό Πρωτάθλημα Γυναικών (μόνο για γυναίκες). Εντούτοις, η κορυφαία γυναίκα παίκτρια για πάνω από 20 χρόνια (με την υψηλότερη βαθμολογία FIDE στην ιστορία οποιασδήποτε γυναίκας), η Γιούντιτ Πόλγκαρ, ποτέ δεν αγωνίστηκε για τον τίτλο των γυναικών.

## Πρωταθλήτριες

## Δείτε επίσης
* Παγκόσμιο σκακιστικό πρωτάθλημα

## Παραπομπές


## Εξωτερικοί σύνδεσμοι
* 

Κατηγορία:Σκακιστικές διοργανώσεις
Κατηγορία:Αθλητικές διοργανώσεις
Μολυσίτης

thumb|right|240px|Δείγμα ένυδρου μολυσίτη
Ο **μολυσίτης** είναι ένα αυτοφυές ορυκτό του χλωριούχου σιδήρου με μοριακό τύπο **FeCl<sub>3</sub>**, που ονομάζεται επίσης  και χλωρίδιο τρισθενούς σιδήρου , ή τριχλωριούχος σίδηρος, που όμως παράγεται και βιομηχανικά ως ανόργανη χημική ένωση σε ευρεία κλίμακα είτε ως άνυδρο, είτε ως ένυδρο (εξαένυδρο,  με έξι μόρια νερού). Η πυκνότητά του είναι στο μεν άνυδρο 2,898 g / cm3 και στο εξαένυδρο 1,82 g / cm3. 

Στην αυτοφυή μορφή του ως ορυκτό απαντάται σε μορφή επιπάγων ή κηλίδων μέσα στις λάβες του Βεζουβίου. Κρυσταλλώνεται στο εξαγωνικό σύστημα. Το χρώμα του ορυκτού εξαρτάται από τη γωνία θέασής του: συνηθέστερα είναι καστανοκόκκινο ή κίτρινο, από ανακλώμενο φως οι κρύσταλλοί του εμφανίζουν σκούρο πράσινο, αλλά από μεταδιδόμενο φως μπορεί να εμφανίσουν μωβ-ερυθρό χρώμα. Στην άνυδρη μορφή του  είναι υγροσκοπικό , σχηματίζοντας ενυδατωμένα υδροχλώρια νέφη σε υγρό αέρα. Διαλυόμενο στο νερό υφίσταται υδρόλυση με εξώθερμη αντίδραση μετατρεπόμενο σε όξινο διαβρωτικό διάλυμα που χρησιμοποιείται στην επεξεργασία λυμάτων καθώς και ως χαρακτικό χαλκού σε τυπωμένα κυκλώματα και στη φωτοχαρακτική. Αντίθετα η άνυδρη μορφή του αποτελεί ισχυρό οξύ που χρησιμοποιείται κυρίως ως καταλύτης σε οργανικές συνθέσεις.

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Πηγές
* *Εγκυκλοπαίδεια Πάπυρος Larousse Britannica*, τόμ. 42ος, σελ. 302

## Βιβλιογραφία
* Εγχειρίδιο της Χημείας και της Φυσικής , 71ο έκδοση, CRC Press, Ann Arbor, Michigan, το 1990.
* Ο Δείκτης Merck , 7η έκδοση, Merck & Co, Rahway, New Jersey, USA, 1960.
* Δ. Nicholls, Συγκροτήματα και Πρώτη Γραμμή Στοιχεία μετάβασης , Macmillan Press, Λονδίνο, 1973.
* AF Wells, « Διαρθρωτικές Ανόργανη Χημεία , 5η έκδ.., Oxford University Press, Οξφόρδη, UK, 1984.
* J. March, Advanced Organic Chemistry , 4th ed., σ. 723, Wiley, Νέα Υόρκη, 1992.
* Handbook of Reagents for Organic Synthesis: Όξινα και βασικά αντιδραστήρια , (HJ Reich, JH Rigby, eds.), Wiley, Νέα Υόρκη, 1999.

Κατηγορία:Ορυκτά του σιδήρου
Κατηγορία:Ορυκτά του χλωρίου
Στέφαν Αγκρίκολα

Ο **Στέφαν Αγκρίκολα** (Stephan Agricola, περ. 1491– Απρίλιος 1547) ήταν Λουθηρανός θρησκευτικός μεταρρυθμιστής. 

## Βιογραφία
Γεννήθηκε στο Άμπενσμπεργκ και σε νεαρή ηλικία ασπάστηκε το τάγμα του Αγίου Αυγουστίνου, τον οποίο μελέτησε εμβριθώς ως μοναχός. Σπούδασε στα πανεπιστήμια της Μπολόνιας και της Βενετίας, όπου το 1519 έγινε διδάκτορας της θεολογίας. Το 1520 ξεκίνησε το κήρυγμα των βιβλίων της Βίβλου στο σύνολό τους. Με τη μελέτη των έργων του Αυγουστίνου ασπάστηκε το Λουθηρανισμό. Ο Αγκρίκολα κατηγορήθηκε για λουθηρανισμό ως αιρετικός. Παρότι ισχυρίστηκε ότι ήταν ανεξάρτητος, συνελήφθη και φυλακίστηκε στο Μίλντορφ στις 17 Νοεμβρίου 1522. Το 1523 δραπέτευσε και πήγε στο Άουγκσμπουργκ, όπου μαζί με τον Ούρμπανους Ρέγκιους ενστερνίστηκε τη Μεταρρύθμιση και μετέφρασε στα γερμανικά το χειρόγραφο του Γιοχάνες Μπουγκενχάγκεν *ag. Zwingjli*. Έγινε πάστορας στο Χοφ το 1532 και έλαβε μέρος στη συνάντηση του Σμάλκαλντεν του 1537, στη διάρκεια της οποίας υπέγραψε τα σχετικά άρθρα (Άρθρα του Σμάλκαλντ). Ο ρόλος του ήταν καθοριστικός στην εισαγωγή της Μεταρρύθμισης στο Άνω Παλατινάτο, ενώ ήταν πάστορας στο ζούλτσμπαχ από το 
1542. Στη διάρκεια του Πολέμου στο Σμάλκαλντ κατέφυγε στο Άιζλεμπεν όπου και πέθανε σε μεγάλη ηλικία στις 10 προς 11 Απριλίου 1547. Ο γιος του, Στέφανος, επιμελήθηκε τις μεταφράσεις κειμένων του Λούθηρου για τους Μικρούς Προφήτες.

## Έργα
* Am köstlicher guther Sermon vom Sterben, Mühldorf 1523;
* Artickel wider Dr. Stephan Castenpaur eingelegt, auch was er darauf geantwortet hat aus seinem Gefängnuss, o. O. 1523;
* Ein Bedencken, wie der wahrhafftig Gottesdienst von Gott selbs geboten …, o. O. um 1524.

## Παραπομπές


Κατηγορία:Γερμανοί θεολόγοι
SC

Η συντομογραφία λατινικών χαρακτήρων **SC** ή **Sc** ή **sc** μπορεί να αναφέρεται:

* Στο Σκάνδιο, χημικό στοιχείο.
* Στο StarCraft, βιντεοπαιχνίδι στρατηγικής
* Στη Σαρδηνιακή γλώσσα κατά ISO 639-1 ως **sc**
* Στο Supreme Commander, βιντεοπαιχνίδι στρατηγικής
* Στα ρωμαϊκά νομίσματα είναι συντομογραφία του **S**enatus **C**onsulto, που σήμαινε, ότι με την έγκριση της Συγκλήτου η αξία του ορειχάλκινου νομίσματος δεν είναι το βάρος του, αλλά η ονομαστική του αξία.

## Γεωγραφικοί προσδιορισμοί
* Στις Σεϋχέλλες, χώρα κατά ISO 3166-2
** Στον .sc top-level domain κωδικό για τις Σεϋχέλλες στο διαδίκτυο.
* Στον Άγιο Χριστόφορο και Νέβις, κράτος κατά κωδικό NATO
* Στη Νότια Καρολίνα, πολιτεία των ΗΠΑ.
Μαρία Σάντος Γκοροστιέτα

Η **Μαρία Σάντος Γκοροστιέτα** (αγγλικά *María Santos Gorrostieta*, Μιτσοακάν, Μεξικό, 1976-17 Νοεμβρίου 2012, παρατσούκλι "*ηρωίδα του Μεξικού*") ήταν Μεξικανή ιατρός, πολιτικός και μητέρα τριών παιδιών, η οποία δολοφονήθηκε από τους έμπορους ναρκωτικών ("*καρτέλ*") της χώρας.

## Βιογραφία
Η Γκοροστιέτα ασχολήθηκε από νωρίς με την πολιτική, παράλληλα με τις σπουδές της στην ιατρική, τις οποίες χρηματοδότησε ο πρώτος της σύζυγος, πρώην χρήστης ναρκωτικών Χοσέ Σάντσες, με τον οποίο απέκτησαν δυο γιους. 

Το 2008 εκλέχθηκε δήμαρχος της πόλης Τικιτσέο, στην Πολιτεία Μιτσοακάν, τη γενέτειρά της. 

Διακρίθηκε για τους ακατάπαυστους αγώνες της εναντίον της εμπορίας ναρκωτικών, το θάρρος και την επιμονή της. Τον Οκτώβριο του 2009 το αυτοκίνητο στο οποίο επέβαινε μαζί με τον άνδρα της δέχθηκε καταιγισμό πυροβολισμών, με συνέπεια το θάνατο του Σάντσες και τον σοβαρό τραυματισμό της ίδιας. 

Τον Ιανουάριο του 2010 η Γκοροστιέτα υφίσταται νέα δολοφονική επίθεση, αυτή τη φορά βρισκόμενη στο αυτοκίνητο του αδελφού της. Το αποτέλεσμα ήταν να πληγεί βαρύτατα και να υποβληθεί σε εκτεταμένη χειρουργική επέμβαση, με επιπλέον τοποθέτηση κολοστομίας. 

Στις 12 Νοεμβρίου 2012, άγνωστοι σταμάτησαν το αμάξι της, ενώ οδηγούσε την κόρη της, που απέκτησε από το δεύτερο γάμο της με το Νερέο Πατίνιο Ντελγάδο, στο σχολείο, την έβγαλαν έξω διά της βίας, την ξυλοκόπησαν άγρια μπροστά στο παιδί της και δεκάδες περαστικούς και στη συνέχεια την απήγαγαν. Το πτώμα της, με σημάδια απάνθρωπου βασανισμού σε όλο της το σώμα, βρέθηκε πεταμένο σε χωράφι πέντε μέρες αργότερα.

## Παραπομπές


Γκοροστιετα Μαρια Σαντος
Κατηγορία:Μεξικανοί ιατροί
Κατηγορία:Δολοφονημένοι πολιτικοί
Κατηγορία:Δήμαρχοι
Κατηγορία:Μεξικανοί θύματα δολοφονικών ενεργειών
Σταμάτης Μωραΐτης

Ο **Σταμάτης Μωραΐτης** (Μονοκάμπι Ικαρίας, 1915 ή 1910 – Ικαρία, 2 Φεβρουαρίου 2013) ήταν Έλληνας αιωνόβιος συνταξιούχος, του οποίου η περίπτωση κίνησε το παγκόσμιο ενδιαφέρον. 

Το 1976 ο Μωραΐτης είχε διαγνωσθεί με καρκίνο στον πνεύμονα και σύμφωνα με τους Αμερικανούς ιατρούς που τον εξέτασαν, είχε μόλις 6 έως 9 μήνες ζωής. Ωστόσο επέζησε, χωρίς μάλιστα να υποβληθεί σε οποιαδήποτε θεραπεία. Ο ίδιος απέδιδε τους λόγους της μακροζωΐας του στην υγιεινή διατροφή. Απεβίωσε στις 2 Φεβρουαρίου 2013, σε ηλικία 98 ή 103 ετών. Κηδεύθηκε τέσσερις ημέρες αργότερα.

## Παραπομπές


Κατηγορία:Καρκίνος
Κατηγορία:Ικαρία
Loyal to the Game

Το ***Loyal to the Game*** είναι το έκτο μεταθανάτιο studio album του Tupac Shakur και δέκατο στη σειρά γενικότερα. Περιέχει ρεμιξ από προηγουμένως ακυκλοφόρητη μουσική που είχε ηχογραφήσει ο Shakur πριν από τον θάνατό του το 1996. Το ακυκλοφόρητο υλικό ηχογραφήθηκε κατά τη διάρκεια της περιόδου των άλμπουμ του *[[2Pacalypse Now]]* και *[[Strictly 4 My N.I.G.G.A.Z...]]*. Το *Loyal to the Game* είναι σε παραγωγή του Eminem. Κυκλοφόρησε στις 14 Δεκεμβρίου 2004 στις Ηνωμένες Πολιτείες και στις 12 Δεκεμβρίου στο Ηνωμένο Βασίλειο.

## Ιστορία
Σύμφωνα με μια συνέντευξη με το MTV, ο Eminem είχε επηρεαστεί τόσο από τη ζωή και το έργο του Tupac που έγραψε ένα γράμμα στην μητέρα του Τούπακ, Afeni Shakur, ζητώντας της να σκεφτεί να τον αφήσει να κάνει την παραγωγή του άλμπουμ. Η Shakur συμφώνησε, δίνοντας στον Eminem το πράσινο φως. Το άλμπουμ έβγαλε δύο singles-  "Thugs Get Lonely Too" και "Ghetto Gospel".

Ο Eminem χρησιμοποίησε διάφορες ασυνήθιστες τεχνικές παραγωγής κατά τη δημιουργία αυτού του άλμπουμ, δηλαδή τροποποίησε το ρυθμό και τον τόνο της φωνής του Tupac για να ταιριάζουν καλύτερα με τα παραγώμενα beats. Υπήρξαν επίσης διάφορες χρήσεις της αποκοπής και επικόλλησης των φωνητικών ώστε να παράγει νέες λέξεις συνώνυμες με την τρέχουσα ραπ κουλτούρα, όπως να λέει "G-Unit", "Obie Trice" και "Em" αντί για "LG", τον αρχικό παραγωγό του "Out On Bail". Πολλοί θαυμαστές ήταν αγανακτισμένοι από αυτό και ήθελαν το άλμπουμ να μην αναγνωρίζεται ως επίσημο.

Το πρωτότυπο ομότιτλο τραγούδι *Loyal to the Game* είχε ηχογραφηθεί το 1993 από τον 2Pac, τον Treach και τον Riddler για την ταινία *Above The Rim* (1994) και είχε παραχθεί από τον Reginald Heard. Ο DJ Quik έκανε ένα ρεμιξ, το τέμπο του οποίου είναι ίδιο με αυτό του πρωτότυπου, που προστέθηκε ως bonus κομμάτι. Ο DJ Quik επίσης πρότεινε στη μητέρα του Tupac, Afeni Shakur, το ομότιτλο τραγούδι να είναι γνωστό ως "Loyal to the Game".

## Λίστα κομματιών

; Sample credits
* Το "Ghetto Gospel" περιέχει sample από το "Indian Sunset" του Elton John
* Το "Don't You Trust Me?" περιέχει sample από το "Do You Have a Little Time" της Dido
* Το "N.I.G.G.A." περιέχει sample από το "(Don't Worry) If There's a Hell Below, We're All Going to Go" του Curtis Mayfield

## Αποδοχή
Το *Loyal to the Game* έκανε ντεμπούτο στη πρώτη θέση του Αμερικάνικου *Billboard* 200 με πωλήσεις που ξεπερνούσαν τα 330.000 αντίτυπα την πρώτη του εβδομάδα. Αργότερα πιστοποιήθηκε διπλά πλατινένιος στις Ηνωμένες Πολιτείες και χρυσός στο Ηνωμένο Βασίλειο.

## Κατάταξη στα charts

### Άλμπουμ

### Singles

## Ιστορία κυκλοφορίας

## Παραπομπές






Κατηγορία:Δισκογραφία του Τούπακ Σακούρ
Κατηγορία:Άλμπουμ του 2004
Κατηγορία:Άλμπουμ με παραγωγή από τον Eminem
Κατηγορία:Άλμπουμ με παραγωγή από τον Scott Storch
Κατηγορία:Άλμπουμ από την Amaru Entertainment
Ιωάννης Κυφωνίδης

Ο **Ιωάννης Κυφωνίδης** (γενν. Ζόλινγκεν Δυτικής Γερμανίας, στις 5 Σεπτεμβρίου 1972) είναι Έλληνας μουσικοσυνθέτης. 

## Βιογραφικά στοιχεία
Γεννήθηκε στο Σόλιγκεν της τότε Δυτικής Γερμανίας από Έλληνες μετανάστες, τον Θεόδωρο Κυφωνίδη και τη Ζωγράφα Κυφωνίδου.  Τα πρώτα του μουσικά βήματα τα έκανε σε ηλικία 7 ετών. Στην ηλικία των 15 πραγματοποίησε τις πρώτες του συνθέσεις κι εμφανίσεις με το μουσικό συγκρότημα "Bonus", στο Ντύσελντορφ. Το 1991 ήρθε στην Ελλάδα και συνεργάστηκε με πολλούς καλλιτέχνες όπως η Κατερίνα Στανίση, Κώστας Μπίγαλης, Βασίλης Παπακωνσταντίνου και άλλους καλλιτέχνες. Ορόσημο στην καριέρα του αποτελεί από το 2001 έως το 2014, η συνεργασία του με την Άννα Βίσση, ως μουσικός διευθυντής.

## Παραπομπές


Κατηγορία:Έλληνες τραγουδοποιοί
Σεντρίκ Μενσά

Ο **Σεντρίκ Μενσά**, γεννημένος στις 6 Μαρτίου 1989 στη Μασσαλία (Γαλλία), είναι Τογκολέζος διεθνής ποδοσφαιριστής, ο οποίος αγωνίζεται στη θέση του τερματοφύλακα. Στις 5 Σεπτεμβρίου 2010, εντάχθηκε στη δεύτερη ομάδα της Ολιμπίκ Μαρσέιγ, η οποία αγωνιζόταν τότε στην DH.

## Καριέρα
Ο Σεντρίκ Μενσά αγωνίστηκε από το 2006 ως το 2007 στις ρεζέρβες της Ζιροντέν Μπορντό, προτού ενταχθεί σε αυτές της Λιλ ΟΣΚ για διάρκεια ενός έτους. Στη συνέχεια, αποκτήθηκε από την Παρί ΦΚ, όπου αγωνίστηκε, μονάχα, σε δύο αγώνες για τη Νασιονάλ. Κλήθηκε για πρώτη φορά στην Εθνική Τόγκο το 2007 και αγωνίστηκε σε τρεις αγώνες για τα προκριματικά του Παγκοσμίου Κυπέλλου του 2010 (δύο απέναντι στη Ζάμπια και έναν απέναντι στη Σουζιλάνδη). Τον Ιούνιο του 2010, εντάχθηκε στη δεύτερη ομάδα της Ολιμπίκ Μαρσέιγ, κι ενώ αυτή βρισκόταν στην DH, ώστε να τη βοηθήσει να επιστρέψει στο CFA. Καθώς η ομάδα άλλαξε πολιτική, με στόχο την προώθηση νεαρών παικτών που προέρχονταν από τα τμήματα υποδομής της, το συμβόλαιό του δεν ανανεώθηκε με το πέρας της σεζόν 2011-2012.

## Παραπομπές


## Εξωτερικοί σύνδεσμοι

*  Προφίλ στο national-football-teams.com

Κατηγορία:Τογκολέζοι ποδοσφαιριστές
Κατηγορία:Ποδοσφαιριστές Ζιροντέν Μπορντό
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές Ολιμπίκ Μαρσέιγ
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Παρί ΦΚ
Κατηγορία:Ποδοσφαιριστές Εθνικής Τόγκο
Κλουτσέφσκαγια

Η **Κλουτσέφσκαγια Σόπκα** (ρωσικά: Ключевская сопка ή **Κλουτσεφσκόι**, Ключевской) είναι ενεργό ηφαίστειο στην Καμτσάτκα. Το ύψος του ηφαιστείου δεν είναι επακριβώς γνωστό, με την ύπαρξη διαφόρων τιμών, από τα 4.750 μέτρα μέχρι τα 4.835 μέτρα, όμως είναι το ψηλότερο βουνό στη χερσόνησο Καμτσάτκα και το ψηλότερο ηφαίστειο σε ολόκληρη την Ευρασία, επειδή το Νταμαβάντ στο Ιράν δεν έχει επιδείξει αξιοπρόσεκτη ηφαιστειακή δραστηριότητα κατά την καταγεγραμμένη ιστορία. Ο απότομος συμμετρικός ηφαιστειακός κώνος του Κλουτσεφσκόι απέχει περίπου 100 χιλιόμετρα από τη Βερίγγειο θάλασσα. Η πρώτη έκρηξή του, καταγράφηκε το 1697 και από τότε είναι σχεδόν συνεχώς ενεργό, όπως και πολλά γειτονικά του ηφαίστεια.

## Ηφαιστειακή δραστηριότητα
Το Κλουτσεφσκόι είναι ένα από τα πιο ενεργά ηφαίστεια στον λεγόμενο Δακτύλιο της φωτιάς του Ειρηνικού Ωκεανού. Το ηφαίστειο, μαζί με τα επίσης ενεργά Μπεζιμιάνι και Τολμπάτσικ, σχηματίζουν την ομάδα ηφαιστείων Κλουτσέφσκαγια, η οποία αποτελεί ίσως το πιο ενεργό ηφαιστειακό κέντρο που προκαλείται από την καταβύθιση τεκτονικών πλακών. Μαζί με το Σιβελούτς, η Κλουτσέφσκαγια αποτελεί το βόρειο άκρο του ηφαιστειακού τόξου της Καμτσάτκας, στο σημείο που οι Αλεούτιες στα δυτικά συναντούν την Καμτσάτκα. Το Κλουτσεφσκόι παράγει κατά μέσο όρο 60 εκατομμύρια τόνους βασάλτη κάθε χρόνο, που αντιστοιχεί σχεδόν στην μισή παραγωγή νέων πετρωμάτων στην Καμτσάτκα και το ένα τέταρτο όλων των αναβλημάτων στην ίδια περιοχή. Μεγάλο μέρος του κώνου του Κλουτσεφσκόι δημιουργήθηκε τα τελευταία 8.000 χρόνια.

Η Κλουτσέφσκαγια εκρήγνυται συνήθως κάθε πέντε χρόνια, ενώ ανά περιόδους συμβαίνει μια έκρηξη κάθε χρόνο ή μια έκρηξη διαρκεί μερικά χρόνια. Οι μεγαλύτερες εκρήξεις του λαμβάνουν χώρα στον κεντρικό κρατήρα, όπως συνέβη στην έκρηξη του 1944-45, ενώ εκρήξεις έχουν λάβει χώρα και σε παρασιτικούς κώνους, οι οποίοι βρίσκονται σε απόσταση μέχρι 25 χιλιομέτρων από τον κύριο κώνο. Ο κύριος κίνδυνος που σχετίζεται με την δραστηριότητα του ηφαιστείου είναι όταν η στάχτη φτάσει σε μεγάλο υψόμετρο, δημιουργώντας προβλήματα στις εναέριες συγκοινωνίες. Η πόλη Κλούσκι, περίπου 30 χιλιόμετρα μακριά από το ηφαίστειο, δεν έχει αντιμετωπίσει προβλήματα που σχετίζονται με τις εκρήξεις της Κλουτσέφσκαγια.
thumb|right|Η έκρηξη του Οκτωβρίου 1994.

Μια μεγάλη έκρηξη της Κλουτσέφσκαγια άρχισε τις 8 Σεπτεμβρίου 1994. Η ηφαιστειακή δραστηριότητα στην αρχή ήταν ήπια, όμως στις 30 Σεπτεμβρίου το ηφαίστειο εξερράγη βιαίως. Η έκρηξη προκάλεσε μια στήλη τέφρας, η οποία έφτασε σε ύψος σχεδόν 20 χιλιομέτρων και μετά παρασύρθηκε από ισχυρούς ανέμους προς τα νοτιοανατολικά, με αποτέλεσμα η τέφρα να φτάσει σε απόσταση 640 χιλιομέτρων από το ηφαίστειο και να προκαλέσει διατάραξη των αεροπορικών πτήσεων που ακολουθούν την λεγόμενη διαδρομή του Βόρειου Ειρηνικού (NORPAC). Η έκρηξη παρήγαγε τέφρα με όγκο 0,05 κυβικά χιλιόμετρα που συνοδευόταν με ροές λάβας όγκου 0,03 χλμ³. Η έκρηξη αυτή είχε ισχύ στην κλίμακα VEI 3 και θεωρείται η ισχυρότερη έκρηξη του ηφαιστείου τα τελευταία 60 χρόνια.

## Παραπομπές


## Εξωτερικοί σύνδεσμοι
* Klyuchevskoy Volcano live webcam

Κατηγορία:Βουνά της Ρωσίας
Κατηγορία:Ηφαίστεια της Καμτσάτκας
Πολιορκία της Νίκαιας (727)

Η **Πολιορκία της Νίκαιας** έλαβε χώρα το 727 και εντάσσεται στο πλαίσιο των μεταξύ Βυζαντινών και Αράβων αγώνων για την επικράτηση στην Μικρά Ασία.

## Η εξέλιξη
Οι Άραβες πολιόρκησαν την πρωτεύουσα του Οψίκιου θέματος, Νίκαια, αποχώρησαν όμως μετά  πολιορκία δεκατεσσάρων ημερών.

## Αξιολόγηση της μάχης
Η νικηφόρος έκβαση της πολιορκίας επέτρεψε στον Λέοντα Γ΄ να επιβάλει την εικονομαχική πολιτική του.

## Πηγές
* Leslie Brubaker, John F. Haldon: *Byzantium in the Iconoclast era, ca 680–850. A History*, Cambridge University Press, Cambridge 2011, σελ. 144

Κατηγορία:8ος αιώνας
Νίκαια
Νίκαια
Νίκαια
Κατηγορία:Μάχες στη Μεσαιωνική Μικρά Ασία
Πολιορκία της Νίκαιας (0727)
Πολιορκία της Κωνσταντινούπολης (674-678)

Η **πρώτη πολιορκία της Κωνσταντινούπολης από τους Άραβες** διαδραματίστηκε το 674 και διήρκησε ως το 678.

## Η εξέλιξη της πολιορκίας
Μετά την Ναυμαχία του Φοίνικα το 655 οι Άραβες άρχισαν να απειλούν το Βυζάντιο και από θαλάσσης. Από το 663 ξεκίνησαν ετήσιες εκστρατείες στην Μικρά Ασία λεηλατώντας και πυρπολώντας τα μέρη που διάβαιναν. Το 669 τα αραβικά στρατεύματα έφτασαν μέχρι την Χαλκηδόνα της Κωνσταντινούπολης, ενώ το 670 αραβικός στόλος διαχείμασε στη χερσόνησο της Κυζίκου. Αυτές οι επιτυχίες ενθάρρυναν τον χαλίφη Μωαβία Α' να καταστρώσει σχέδιο για να κυριεύσει την Πόλη. Το 672 τρεις αραβικοί στόλοι επέδραμαν στα παράλια της Μικράς Ασίας και κατέλαβαν την Σμύρνη, ενώ την επόμενη χρονιά καταλήφθηκε η Ρόδος, όπου εγκαταστάθηκε ισχυρή φρουρά, και η Ταρσός στην Κιλικία.  

Ο Άραβες δεν προχώρησαν σε στενή πολιορκία της πόλης, αλλά προτίμησαν να διατηρούν ένα χαλαρό αποκλεισμό, σε συνδυασμό με περιοδικές επιθέσεις κατά των τειχών. Οι Βυζαντινοί όμως απέκρουαν τις επιθέσεις, ενώ με τη χρήση του υγρού πυρός διατηρούσαν τις θαλάσσιες οδούς ανεφοδιασμού ανοιχτές. Το χειμώνα οι Άραβες επέστρεψαν σην Κύζικο και ζήτησαν ενισχύσεις από την Συρία, ενώ άρχισαν να ξαναχτίζουν τον στόλο τους. Την επόμενη άνοιξη επιτέθηκαν ξανά, αλλά και πάλι δεν επέτυχαν το σκοπό τους. Επι πενταετίας επαναλάμβαναν το σκοπό τους χωρίς επιτυχία, μέχρι που το 678 έλυσαν την πολιορκία και αποχώρησαν. Μεγάλο μέρος του στόλου των Σαρακηνών κατά την επιστροφή του έπεσε θύμα των φθινοπωρινών καταιγίδων και καταστράφηκε μπροστά στις ακτές της Παμφυλίας.

## Μετά την πολιορκία
Ο χαλίφης Μωαβίας υπέγραψε συμφωνία το 679 με τον Κωνσταντίνο. Οι όροι της συνθήκης ήταν να αφήσει ελεύθερα τα νησιά του Αιγαίου και να πληρώσει ετήσιο φόρο πενήντα σκλάβων, 50 ίππων και 3.000 οκάδες χρυσό.
## Αποτίμιση της πολιορκίας
Οι Βυζαντινοί απέτρεψαν την κυρίευση της Κωνσταντινούπολης, και την κατάλυση του Βυζαντίου. Το Βυζάντιο απέκρουσε αποτελεσματικά και για πρώτη φορά την διείσδυση των Αράβων στην Ευρώπη.

## Πηγές
* James Howard-Johnston: *Witnesses to a World Crisis. Historians and Histories of the Middle East in the Seventh Century.* Oxford University Press, Oxford u. a. 2010, ISBN 978-0-19-920859-3, S. 302–304.
* Ralph-Johannes Lilie: *Die byzantinische Reaktion auf die Ausbreitung der Araber. Studien zur Strukturwandlung des byzantinischen Staates im 7. und 8. Jahrhundert.* Institut für Byzantinistik, München 1976 (*Miscellanea Byzantina Monacensia* 22, ), (Zugleich: München, Univ., Diss., 1975).

## Δείτε επίσης
* Κατάλογος πολιορκιών της Κωνσταντινούπολης

Κατηγορία:7ος αιώνας
Κατηγορία:Πολιορκίες της Βυζαντινής Αυτοκρατορίας
674
Κατηγορία:Πολιορκίες του Χαλιφάτου των Ομεϋαδών
Κωνσταντινούπολη 674
Πασκάλ Κουπακί

Ο **Πασκάλ Ιρενέ Κουπακί** (Pascal Irénée Koupaki, 1951-) είναι πολιτικός από το Μπενίν, πρωθυπουργός της χώρας από τον Μάιο του 2011 ως τις 11 Αυγούστου 2013. Εργάστηκε σε διοικητική θέση στην Κεντρική Τράπεζα των Χωρών της Δυτικής Αφρικής (BCEAO) και στο Διεθνές Νομισματικό Ταμείο (ΔΝΤ) και υπηρέτησε ως διευθυντής του πολιτικού γραφείου του Πρωθυπουργού από το 1996 ως το 1998. Διετέλεσε υπουργός Οικονομικών επί προεδρίας του Γιαγί Μπονί, από το 2006 ως το 2007 και εν συνεχεία ανέλαβε υπουργός Προεδρίας αρμόδιος για την Εξερεύνηση, την Ανάπτυξη και την Αξιολόγηση της Δημόσιας Πολιτικής από το 2007 ως το 2011.

## Καριέρα
Ο Κουπακί γεννήθηκε την 1η Μαΐου 1951. Εργάστηκε στο Ντακάρ για λογαριασμό της BCEAO από τον Σεπτέμβριο του 1979 ως τον Δεκέμβριο του 1990, υπηρετώντας σε πολλά υψηλά αξιώματα. Τον Δεκέμβριο του 1990 ανέλαβε αναπληρωτής διευθυντής του πολιτικού γραφείου του Πρωθυπουργού Αλασάν Ουαταρά της Ακτής Ελεφαντοστού. Μετά την αποχώρηση του Ουαταρά από την πρωθυπουργία, ο Κουπακί εργάστηκε στο ΔΝΤ τον Σεπτέμβριο του 1994 και εν συνεχεία στο γραφείο του Πρωθυπουργού του Μπενίν, Αντριάν Ουνγκμπεντζί, από τον Απρίλιο του 1996 ως τον Μάιο του 1998.

Έπειτα από την παραίτηση του Ουνγκμπεντζί τον Μάιο του 1998, ο Κουπακί εργάστηκε ξανά στην BCEAO, ως διευθυντής του Ερευνητικού Τμήματος και ειδικός σύμβουλος του Διοικητή, καθώς επίσης και ως Διευθυντής του Τμήματος Ερευνών και του Νομισματοκοπείου. Όταν ανέλαβε Πρόεδρος του Μπενίν ο Γιαγί Μπονί, ο Κουπακί έφυγε από τη BCEAO και ανέλαβε υπουργός Οικονομικών το 2006. Έπειτα από έναν χρόνο, στις 17 Ιουνίου 2007 διορίστηκε υπουργός Προεδρίας αρμόδιος για την Εξερεύνηση, την Ανάπτυξη και την Αξιολόγηση της Δημόσιας Πολιτικής, αξίωμα στο οποίο παρέμεινε ως τις 28 Μαΐου 2011. Καθώς με βάση το πρωτόκολλο ήταν δεύτερος στην ιεραρχία (μετά τον Μπονί), ο διορισμός αυτός θεωρήθηκε από παρατηρητές ότι ήταν τυπικός και ουσιαστικά ο Κουπακί ήταν ήδη πρωθυπουργός.
Η θέση του Πρωθυπουργού καταργήθηκε ουσιαστικά το 2013 αλλά το 2015 διορίστηκε πρωθυπουργός ο Λιονέλ Ζινσού.

## Παραπομπές


Κατηγορία:Πρωθυπουργοί του Μπενίν
Αλεξάντερ Ν'Ντουμπού

Ο **Αλεξάντερ Α. Ν'Ντουμπού** (γεννημένος στις 4 Ιανουαρίου 1992) είναι Γκαμπονέζος διεθνής ποδοσφαιριστής, κινέζικης καταγωγής, ο οποίος αγωνίζεται στη γαλλική Μαρσέιγ. Αγωνίζεται στη θέση του μέσου, ενώ έχει την ικανότητα να αγωνίζεται και στις δύο πτέρυγες του γηπέδου και εντάχτηκε στη Μαρσέιγ το 2006.

## Προσωπική ζωή

Ο Ν'Ντουμπού γεννήθηκε στο Πορ-Ζεντί από Γκαμπονέζο πατέρα και Κινέζα μητέρα, οι οποίοι γνωρίστηκαν στην Κίνα, όπου ο πατέρας του φοιτούσε.

## Καριέρα

### Συλλογική

Ο Ν'Ντουμπού ξεκίνησε την ποδοσφαιρική του καριέρα από την ομάδα της Ντιβιζιόν 1 της Γκαμπόν, ΑΣ Σογκαρά. Σε ηλικία 12 ετών, ο Ν'Ντουμπού αποχώρησε από τη χώρα με προορισμό τη Γαλλία και την ομάδα του γαλλικού νότου ΦΚ Καρπαντρά. Αργότερα, είχε ένα σύντομο πέρασμα από τη Μαρτίγκ προτού περάσει από δοκιμή στη Μαρσέιγ. Καθώς πέτυχε στα δοκισματικά, η ομάδα προσέφερε στον Ν'Ντουμπού συμβόλαιο ως *aspirant* (νέος). Κι ενώ αγωνιζόταν ακόμη με τα τμήματα υποδομής των Μασσαλών, ήταν αρχηγός της ηλικιακής κατηγορίας U-17 του συλλόγου που κατέκτησε το Εθνικό Πρωτάθλημα U-17 της σεζόν 2008–09. Στις 18 Νοεμβρίου 2009, ο Ν'Ντουμπού έβαλε την υπογραφή του στο πρώτο του επαγγελματικό συμβόλαιο. Το νέο του συμβόλαιο τέθηκε σε ισχύ από την 1η Ιουλίου 2011, καθώς στον παίκτη είχαν απομείνει άλλα δύο χρόνια από το συμβόλαιό του, τύπου *élite*. Ο Ν'Ντουμπού πραγματοποίησε το επίσημο ντεμπούτο του με τους Φωκαείς στις 9 Ιανουαρίου 2010, πέντε μέρες, μόλις, μετά τα 18α του γενέθλια, σε έναν αγώνα για το Κύπελλο Γαλλίας απέναντι στην ερασιτεχνική Τρελισάκ.

Στις 10 Αυγούστου 2011, ο Ν'Ντουμπού μετακόμισε στην Ορλεάν, υπό τη μορφή δανεικού για έναν χρόνο.

### Διεθνής

Ο Ν'Ντουμπού είναι διεθνής με την Εθνική Γκαμπόν, στην οποία κλήθηκε για πρώτη φορά από τον παλιό ομοσπονδιακό τεχνικό της, Αλαίν Ζιρές, τον Νοέμβριο του 2009.

## Παραπομπές


## Εξωτερικοί σύνδεσμοι

* Προφίλ του Αλεξάντερ Ν'Ντουμπού στο om.net

Κατηγορία:Γκαμπονέζοι ποδοσφαιριστές
Κατηγορία:Ποδοσφαιριστές Ολιμπίκ Μαρσέιγ
Κατηγορία:Μέσοι ποδοσφαιριστές
Κατηγορία:Ποδοσφαιριστές ΟΣ Ορλεάν
Κατηγορία:Ποδοσφαιριστές Εθνικής Γκαμπόν
Κατηγορία:Ποδοσφαιριστές ολυμπιακής ομάδας Γκαμπόν
Ουρουάπαν

Το **Ουρουάπαν** () είναι πόλη και έδρα του ομωνύμου δήμου στο δυτικό-κεντρικό μέρος της μεξικανικής πολιτείας του Μιτσοακάν.  Σύμφωνα με την απογραφή του 2010 έχει 315.350 κατοίκους.
Η πόλη και τα περίχωρα είναι ευρέως γνωστά για το καταφύγιο της πεταλούδας μονάρχης, το οποίο βρίσκεται κοντά. Στο Ουρουάπαν βρίσκεται στο σταυροδρόμι του Μιτσοακάν, , εν μέρει λόγω της μεγάλης ποσότητας καλλιεργημένου και συσκευασμένου αβοκάντο, που εξάγεται σε μεγάλες ποσότητες στις Ηνωμένες Πολιτείες, την Ιαπωνία και άλλες χώρες.

Το Ουρουάπαν είναι μια από τις παλαιότερες πόλεις στο Μεξικό, καθώς ιδρύθηκε το 1533.
Ο ηφαιστειακός κώνος Παρικουτίν δημιουργήθηκε κοντά στη πόλη το 1943, φοβίζοντας ένα μεγάλο μέρος του πληθυσμού. Η πόλη και ο δήμος είναι και οι δύο δεύτεροι μεγαλύτεροι στην πολιτεία, πίσω μόνο από την πρωτεύουσα της πολιτείας, τη Μορέλια.

Η λέξη Ουρουάπαν προέρχεται από την λέξη ulhupani  , η οποία στη γλώσσα Πουρέπετσα σημαίνει «τόπος του αιώνιου σχηματισμού και γονιμότητας των βλαστών λουλουδιών» ή «τόπος όπου ο θεός-πρίγκηπας των λουλουδιών είναι σεβαστός». Το όνομα Ουρουάπαν καθιερώθηκε πριν από την άφιξη των Ισπανών.

## Παραπομπές


## Εξωτερικοί σύνδεσμοι

* Κυβέρνηση του Ναουκάλπαν Επίσημος ιστοχώρος
* Portal web de Uruapan  Uruapan Guide. Everything about the city.

Κατηγορία:Πόλεις του Μεξικού
Χρήστος Ευθυμίου (νεότερος)

Ο ** Χρήστος Ευθυμίου** (Αθήνα, 1954 - 25 Δεκεμβρίου 2008) ήταν Έλληνας ηθοποιός, απόφοιτος της Δραματικής Σχολής του Εθνικού Θεάτρου. Ξεκίνησε την καλλιτεχνική του πορεία από το "Απλό Θέατρο" του Αντώνη Αντύπα. Έγινε γνωστός από τη συμμετοχή του σε διάφορες τηλεοπτικές σειρές σε κωμικούς ρόλους, ενώ χαρακτηριστική ήταν η συμμετοχή του στη σειρά ''Δέκα μικροί Μήτσοι''. Έπαιξε επίσης στην σειρά *[[Κωνσταντίνου και Ελένης]]* το 1999.

Απεβίωσε ανήμερα των Χριστουγέννων του 2008 από ανακοπή, ενώ έπασχε από καρκίνο από το 2005. Κηδεύτηκε στο Α' Νεκροταφείο Αθηνών.

## Εργογραφία

### Τηλεόραση

## Παραπομπές


## Πηγές
* Έφυγε ο ηθοποιός Χρήστος Ευθυμίου

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Απόφοιτοι της Δραματικής Σχολής του Εθνικού Θεάτρου
Κατηγορία:Ενταφιασμοί στο Πρώτο Νεκροταφείο Αθηνών
Δυναμικός πίνακας

Στην επιστήμη υπολογιστών, ο **Δυναμικός Πίνακας** είναι μία δυναμική δομή δεδομένων, η υλοποίηση της οποίας βασίζεται σε πίνακες.

Ένας απλός πίνακας στον προγραμματισμό έχει ένα στατικά ορισμένο μέγεθος και άρα, μία μέγιστη χωρητικότητα. Προκειμένου να διορθωθεί αυτός ο περιορισμός, η βασική ιδέα για την κατασκευή ενός δυναμικού πίνακα, είναι ότι κατά την εκτέλεση της μεθόδου της εισαγωγής ενός στοιχείου, εάν έχει ήδη καλυφθεί το σύνολο των θέσεων του πίνακα και το νέο στοιχείο δεν χωράει, τότε δημιουργούμε έναν νέο πίνακα με μεγαλύτερο μέγεθος και στη συνέχεια αντιγράφουμε όλα τα στοιχεία από τον παλιό πίνακα στον καινούριο, προσθέτοντας στο τέλος και το νέο στοιχείο. Αποδεικνύεται μαθηματικά ότι εφόσον το μέγεθος του νέου πίνακα είναι ακριβώς διπλάσιο του παλαιού, η πολυπλοκότητα (αναπόσβεστη πολυπλοκότητα - amortized complexity) της μεθόδου εισαγωγής ενός στοιχείου παραμένει Ο(1), όπως δηλαδή και στους απλούς πίνακες.

Στην γλώσσα προγραμματισμού Java η κλάση που υλοποιεί τον δυναμικό πίνακα είναι η ArrayList, ενώ μια παλαιότερη υλοποίησή του είναι η κλάση Vector.

## Παραπομπές
*

Κατηγορία:Δομές δεδομένων
Πίνακας κατακερματισμού

Στην επιστήμη υπολογιστών, ο **Πίνακας Κατακερματισμού** (Αγγλικά: hash table) είναι μία δομή δεδομένων για την αποθήκευση συνόλων στοιχείων. Χαρακτηριστικό του πίνακα κατακερματισμού είναι ότι μπορεί να εκτελέσει σε σταθερό χρόνο, δηλαδή με πολυπλοκότητα Ο(1), τις λειτουργίες της εισαγωγής, αναζήτησης και διαγραφής στοιχείων.

Η κατασκευή του βασίζεται στη δομή πίνακα και στον ορισμό μίας *συνάρτησης κατακερματισμού*. Η συνάρτηση αυτή ορίζει για κάθε στοιχείο που εισάγεται έναν "κωδικό" που καθορίζει με μοναδικό τρόπο την θέση αποθήκευσης του στοιχείου αυτού στον πίνακα. Η συνάρτηση κατακερματισμού δεν είναι ένα-προς-ένα δηλαδή, παρότι σε όλα τα στοιχεία που είναι ίσα αποδίδεται πάντα ο ίδιος κωδικός, μπορεί διαφορετικά στοιχεία να έχουν και πάλι τον ίδιο κωδικό, με άμεσο αποτέλεσμα, κατά την εισαγωγή τους, να πρέπει να καταλήξουν στην ίδια θέση του πίνακα. Τέτοιες περιπτώσεις ονομάζονται *συγκρούσεις* (Αγγλικά: collisions) και έχουν αναπτυχθεί διάφοροι τρόποι αντιμετώπισής τους, όπως η χρήση συνδεδεμένων λιστών.

Στην γλώσσα προγραμματισμού Java η κλάση που υλοποιεί τον πίνακα κατακερματισμού είναι η HashMap, ενώ μια παλαιότερη υλοποίησή του είναι η κλάση Hashtable.

## Παραπομπές
*

Κατηγορία:Αλγόριθμοι αναζήτησης
Κατηγορία:Δομές δεδομένων
Κοινόβιο

Το όνομα **Κοινόβιο** μπορεί να αναφέρεται σε κάποιο από τα παρακάτω.

**κοινότητα η οποία λειτουργεί στο πλαίσιο της ομαδικής συμβίωσης και της συλλογικότητας αποτελούμενη από άτομα με κοινή ιδεολογία**
* Άγιο Όρος
* *[[Το κοινόβιο]]* (ταινία)
Χαράλαμπος Μπουφίδης

Ο **Χαράλαμπος Μπουφίδης** ή *Κοζάρης (καπετάν Φουρτούνας)*, ήταν σημαντικός Έλληνας Μακεδονομάχος οπλαρχηγός από το Κολέσινο της επαρχίας Στρωμνίτσης.

## Βιογραφικά στοιχεία
thumb|left|300px|Ο Χαράλαμπος Μπουφίδης (δεύτερος καθιστός από αριστερά) και το σώμα του
Ο Χαράλαμπος Μπουφίδης γεννήθηκε στα τέλη του 19ου αιώνα στο Κολέσινο της επαρχίας Στρωμνίτσης. Ήταν πρώτος εξάδελφος του οπλαρχηγού Παντελή Παπαϊωάννου (Νικοτσάρα). Όταν ο εξάδελφός του σκοτώθηκε στις 26 Αυγούστου του 1907, ανέλαβε την αρχηγία του σώματος. Στρατολόγησε επίσης, νέους από τα γύρω χωριά. Αποφάσισε έτσι, να εκδικηθεί το θάνατο του εξαδέλφου του, εγκαταλείποντας τη σύζυγο και το παιδί τους, στο Κολέσινο. 
## Ένοπλη δράση
Έδρασε με το σώμα του στις περιοχές Στρώμνιτσας, Πετριτσίου και στην οροσειρά της Κερκίνης. Το σώμα του Χαράλαμπου Μπουφίδη ενισχύθηκε με αυτό του οπλαρχηγού Δημήτριου Τσιτσίμη που αποτελούνταν από Στρωμνιτσιώτες και μαζί κατόρθωσαν να αντιτάξουν ισχυρή αντίσταση στην δράση των Βουλγάρων κομιτατζήδων. Με τη δράση τους κατάφεραν επίσης, να ανακτήσουν τον πλήρη έλεγχο  στην οροσειρά της Κερκίνης (Μπέλλες). Στις αρχές Ιανουαρίου του 1908, ο Χαράλαμπος Μπουφίδης εκδικήθηκε το θάνατο του Παντελή Παπαϊωάννου (Νικοτσάρα) και εκτέλεσε πάνω στον τάφο του, στο Κολέσινο τον καταδότη Πέτσε. Τη χρονιά εκείνη, ο Χαράλαμπος Μπουφίδης συνεργάστηκε με τον αξιωματικό του Ελληνικού Στρατού Β. Τσιρογιάννη, που καθοδηγούσε τους αντάρτες της περιοχής Στρώμντσας.

## Παραπομπές


Κατηγορία:Ιστορία του Κιλκίς
Κατηγορία:Μακεδονομάχοι
Κατηγορία:Μακεδονομάχος-επέκταση
Κατηγορία:Μακεδόνες
Σεντ Πίτερσμπεργκ (Φλόριντα)

Το **Σαιντ Πίτερσμπεργκ** (αγγλικά: *St. Petersburg*, «Αγία Πετρούπολη») είναι πόλη στην κομητεία Πινέλας της πολιτείας των ΗΠΑ, Φλόριντα. Είναι γνωστός προορισμός διακοπών Αμερικανών και ξένων τουριστών. Σύμφωνα με την απογραφή του 2010, ο πληθυσμός της ήταν 244.769 κάτοικοι, η τέταρτη πιο πυκνοκατοικημένη πόλη στην πολιτεία και η μεγαλύτερη πόλη στη Φλόριντα, που δεν είναι έδρα της κομητείας. Αν και η πόλη Κλιαργουότερ είναι η έδρα της κομητείας Πινέλα, όλες οι νομικές υπηρεσίες είναι διαθέσιμες μέσω των γραφείων στο Σεντ Πίτερσμπεργκ. Το Σεντ Πίτερσμπεργκ είναι η δεύτερη μεγαλύτερη πόλη στην περιοχή Tampa Bay, που έχει περίπου 2,8 εκατομμύρια κατοίκους,  και την καθιστά τη δεύτερη μεγαλύτερη μητροπολιτική περιοχή στην πολιτεία.

Η πόλη αναφέρεται συχνά από τους ντόπιους ως **Σεντ Πιτ** (St. Pete). Η γειτονική πόλη St. Pete Beach συντόμευσε επίσημα το όνομά της το 1994, μετά από ψηφοφορία των κατοίκων της. Η πόλη βρίσκεται σε μια χερσόνησο ανάμεσα στον Κόλπο της Τάμπα και τον Κόλπο του Μεξικού. Είναι συνδεδεμένη με την ηπειρωτική Φλόριντα από τα βόρεια, με την πόλη της Τάμπα από τα ανατολικά με ανυψωμένους δρόμους και γέφυρες σε όλο τον Κόλπο της Τάμπα και με την πόλη Μπρέιντεντον από τον νότο μέσω της γέφυρας Sunshine Skyway, η οποία διασχίζει το στόμιο του κόλπου.

Με μέσο όρο περίπου 360 ημέρες ηλιοφάνειας κάθε χρόνο, το παρατσούκλι της πόλης είναι "The Sunshine City" (Ηλιόλουστη Πόλη). Για το λόγο αυτό, η πόλη είναι ένας δημοφιλής προορισμός συνταξιοδότησης, ειδικά για εκείνους στις Ηνωμένες Πολιτείες που ζουν σε ψυχρότερα κλίματα του Βορρά. Αυτή η φήμη έδωσε στην πόλη το κοροϊδευτικό παρατσούκλι «αίθουσα αναμονής του Θεού". Τα τελευταία χρόνια όμως, ο πληθυσμός έχει μετατοπιστεί σε μια πιο νεανική κατεύθυνση. Το περιοδικό American Style κατέταξε την Αγία Πετρούπολη ως καλύτερη πόλη μεσαίου μεγέθους το 2011, επικαλούμενη την "ζωντανή" καλλιτεχνική σκηνή. 

## Αδελφοποιημένες πόλεις
*  Τακαμάτσου, Ιαπωνία
*  Αγία Πετρούπολη, Ρωσία

## Παραπομπές


Κατηγορία:Πόλεις της Φλόριντα
Κωνσταντίνος Λούλης

Ο **Κωνσταντίνος Λούλης** (Βόλος, 1955) είναι Έλληνας πολιτικός και επιχειρηματίας που δραστηριοποιείται κυρίως στον χώρο των αλευροβιομηχανιών στην Βαλκανική. Έχει διατελέσει πολιτικός διοικητής του Αγίου Όρους (1989-1991).

## Βιογραφικά στοιχεία
Γεννήθηκε στον Βόλο το 1955. Είναι γόνος ηπειρώτικης οικογένειας εμπόρων και αλευροποιιών, από την οποία έχουν προέλθει δύο ακόμη πολιτικοί, οι βουλευτές Γιώργος και Αλκιβιάδης Λούλης. Την περίοδο από το 1973 έως το 1975, ολοκλήρωσε τις σπουδές του ως Μηχανικός Κυλινδρόμυλων στη Σχολή του Σεντ Γκάλλεν (*[[γερμανικά]]: Schweizerische Müllereifachschule St. Gallen*) στην Ελβετία. Έπειτα επέστρεψε στην Ελλάδα και ανέλαβε τη διοίκηση των Μύλων Λούλη μέχρι και τον Ιούνιο του 2010, όταν ανέλαβε την επιχείρηση ο γιος του. Συνδέθηκε προσωπικά και πολιτικά με τον Κωνσταντίνο Μητσοτάκη και έχει διατελέσει ταμίας του Ιδρύματος «Κωνσταντίνος Κ. Μητσοτάκης».

Το 1989, επί κυβέρνησης του Τζαννετάκη διορίστηκε Πολιτικός Διοικητής του Αγίου Όρους, θέση που κράτησε μέχρι το 1991. Μετά την πτώση των κομμουνιστικών καθεστώτων της Ανατολικής Ευρώπης, δραστηριοποιήθηκε επιχειρηματικά στα Βαλκάνια.

Κατά την διάρκεια της αποκάλυψης της υπόθεσης συμβιβασμού του Ελληνικού Δημοσίου με την Μονή Βατοπεδίου, που έγινε γνωστή  ως «Σκάνδαλο ή Υπόθεση της Μονής Βατοπεδίου», υπήρξε υποστηρικτής των θέσεων της μονής και διετέλεσε πρόεδρος σχετικού του *Συλλόγου Φίλων*.

Το 2019 ανέλαβε γενικός γραμματέας Τουρισμού, ωστόσο αντικαταστάθηκε το 2020. Ενδιάμεσα, είχε προκύψει ζήτημα με τη μη κατοχή τίτλου σπουδών από ΑΕΙ, προαπαιτούμενο που είχε ψηφιστεί από την ίδια κυβέρνηση το οποίο όμως ήταν αβάσιμο καθώς ο σχετικός νόμος είχε ψηφιστεί πριν το διορισμό του και δεν είχε αναδρομική ισχύ. Παράλληλα, από το 2019 δραστηριοποιείται στην τοπική αυτοδιοίκηση ως αντιδήμαρχος στον δήμο Βόλου με την παράταξη του Αχιλλέα Μπέου, ιδιότητα που έχει ερμηνευθεί και ως έμμεση υποστήριξη της Νέας Δημοκρατίας προς τον δήμαρχο.

Το 2020 κατηγορήθηκε από μερίδα του Τύπου και την αξιωματική αντιπολίτευση ως φιλοχουντικός ένεκα αποσπασμάτων στο βιβλίο του «Η επιβίωση της Ελλάδας, μέσα από διαδοχικά θαύματα» που εκλήφθηκαν ως υποστηρικτικά στη Δικτατορία της 21ης Απριλίου και τον Γεώργιο Παπαδόπουλο.

## Παραπομπές


Κατηγορία:Έλληνες επιχειρηματίες
Κατηγορία:Έλληνες μηχανικοί
Κατηγορία:Πολιτικοί διοικητές του Αγίου Όρους
Κατηγορία:Οικογένεια Λούλη
Μετοχικός ακτιβισμός

Ο **μετοχικός ακτιβισμός** είναι μία δράση, που εφαρμόζεται κυρίως σε εταιρείες εισηγμένες στο χρηματιστήριο και συνίσταται στην ενεργό συμμετοχή των μετόχων μειοψηφίας στα δρώμενα των επιχειρήσεων. 

## Φιλοσοφία
Η βασική φιλοσοφία του Μετοχικού Ακτιβισμού είναι ο έλεγχος του επιπέδου και της ποιότητας της Εταιρικής Διακυβέρνησης που εφαρμόζει η κάθε εταιρεία και γενικά το κατά πόσον σέβεται τους μετόχους της.

## Σκοποί
Στις σύγχρονες αναπτυγμένες αγορές, ο Μετοχικός Ακτιβισμός αποσκοπεί, αφ' ενός μεν στη θεσμική θωράκιση της Κεφαλαιαγοράς, αφ' ετέρου δε στην δημιουργία μετοχικής κερδοφορίας. Μόνο που αυτή η κερδοφορία οφείλει να είναι υγιής κερδοφορία και όχι άκρατη κερδοσκοπία, όπως συνηθίζεται σε πολλές κεφαλαιαγορές του κόσμου.

Ο Μετοχικός Ακτιβισμός έχει άμεση σχέση με την Εταιρική Διακυβέρνηση, αλλά και με την Εταιρική κοινωνική ευθύνη, δύο θεσμούς που είναι πολύ διαδεδομένοι στις αναπτυγμένες αγορές και, κατά γενική ομολογία, δείχνουν και το βαθμό σοβαρότητας της κάθε επιχείρησης.

## Μορφές Μετοχικού Ακτιβισμού

Μία από τις βασικές μορφές Μετοχικού Ακτιβισμού είναι η εξής:
Ένα επενδυτικό χαρτοφυλάκιο με ικανή κεφαλαιακή επάρκεια εισέρχεται στο μετοχικό κεφάλαιο μιας επιχείρισης και επιδιώκει, αυξάνοντας τη θέση του, συμμετοχή στο διοικητικό συμβούλιο της εταιρείας.
Στη συνέχεια πιέζει για την εφαρμογή Χρηστής Εταιρικής Διακυβέρνησης, πράγμα το οποίο έχει αποδειχθεί ότι αυξάνει την αξία της επιχείρησης και συνεκδοχικά αυξάνει την αξία των μετοχών της.
Έτσι επιτυγχάνεται, αφ' ενός μεν η εξυγίανση της εταιρείας, αφ' ετέρου δε η υγιής κερδοφορία του επενδυτικού χαρτοφυλακίου που επένδυσε τα χρήματα του στη συγκεκριμένη επιχείρηση.

Μια άλλη μορφή Μετοχικού Ακτιβισμού είναι η οργανωμένη συμμετοχή των λεγόμενων "μικρομετόχων" δηλαδή των μετόχων μειοψηφίας, στις Γεν.Συνελεύσεις των εισηγμένων στο χρηματιστήριο εταιρειών. Μέσω αυτής της οργανωμένης συμμετοχής οι μέτοχοι μειοψηφίας διεκδικούν καλύτερη και ισότιμη μεταχείριση από τους μεγαλομετόχους, έγκαιρη και έγκυρη ενημέρωση για τα πεπραγμένα της διοίκησης, ικανοποιητική μερισματική πολιτική και γενικά σεβασμό από τους μεγαλομετόχους, το διοικητικό συμβούλιο και τα διευθυντικά στελέχη των επιχειρήσεων, στις οποίες έχουν επενδύσει τα χρήματα τους.    

Μία άλλη, περισσότερο θεσμική, μορφή Μετοχικού Ακτιβισμού είναι οι προτάσεις που υποβάλλονται από οργανωμένους φορείς, αλλά και από απλούς ιδιώτες, προς τις εποπτικές αρχές της Κεφαλαιαγοράς, για την βελτίωση του θεσμικού πλαισίου, της χρηματιστηριακής νομοθεσίας και των κανονισμών της Κεφαλαιαγοράς γενικότερα. 

Ο Μετοχικός Ακτιβισμός στη χώρα μας εφαρμόζεται κυρίως από τον Σύνδεσμο Επενδυτών & Διαδικτύου, ο οποίος εκδίδει και το ομώνυμο περιοδικό:Μετοχικός Ακτιβισμός-Ηλεκτρονικό περιοδικό του ΣΕΔ

## Πηγές-Αναφορές
Euro2day.gr-Ο Μετοχικός Ακτιβισμός ξεκινά και στην Ελλάδα

Vodafone-Μετοχικός Aκτιβισμός

Μετοχικός Ακτιβισμός τώρα και στην Ελλάδα

ΤΟ ΒΗΜΑ-Μετοχικός Ακτιβισμός στη Centric

ΚΑΘΗΜΕΡΙΝΗ-Περισσότερα δικαιώματα στους μικρομετόχους

Reporter.gr-Μετοχικός Aκτιβισμός στη ΖΑΜΠΑ

Μπάμπης Εγγλέζος-Μετοχικός Ακτιβισμός και Εταιρική Διακυβέρνηση

Κατηγορία:Οικονομία
Ρος Μπρον

Ο **Ρος Μπρον** (πλήρες όνομα:*Ross James Brawn*, 23 Νοεμβρίου 1954) είναι Βρετανός μηχανικός αγώνων. Στο παρελθόν εργάστηκε στις ομάδες της Φόρμουλα 1 Γουίλιαμς, Άροους, Μπένετον Φόρμουλα 1 και Φεράρι, ενώ το 2009 αγόρασε την ομάδα που είχε η Ιαπωνική αυτοκινητοβιομηχανία Χόντα και την μετονόμασε σε Brawn GP. Η ομάδα αυτή με τη συγκεκριμένη ονομασία κατέβηκε μόνο στο Παγκόσμιο Πρωτάθλημα Φόρμουλα 1 του 2009, καθώς στις 16 Νοεμβρίου του ίδιου έτους, η Γερμανική αυτοκινητοβιομηχανία Mercedes-Benz, αποφάσισε να επιστρέψει στο σπορ ως κατασκευάστρια εταιρεία και αγόρασε το 75% των μετοχών της ομάδας, την οποία μετονόμασε σε Mercedes Grand Prix Petronas.

## Παραπομπές


## Εξωτερικοί σύνδεσμοι
* 

Κατηγορία:Βρετανοί μηχανικοί
Κατηγορία:Παράγοντες της Φόρμουλα 1
Τζον Χοκς

Ο **Τζον Χοκς** (αγγλικά: *John Hawkes*), γεννημένος στις 11 Σεπτεμβρίου 1959, είναι Αμερικανός ηθοποιός του κινηματογράφου και της τηλεόρασης. Είναι γνωστός για το ρόλο του Σολ Σταρ στη σειρά του HBO, *Deadwood*, του Ντάστιν Πάουερς στο *Eastbound & Down* και την υποψήφια για Όσκαρ ερμηνεία του στην ταινία *[[Στην καρδιά του χειμώνα]]* (Winter's Bone, 2010).

## Φιλμογραφία

## Παραπομπές

## Εξωτερικοί σύνδεσμοι

* Τζον Χοκς στο IMDb

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης